PMIndiaData/PMIndiaSum huggingface dataset:
প্রয়াগরাজে প্রধানমন্ত্রী : নতুন বিমানবন্দর টার্মিনাল, কুম্ভ মেলার জন্য এক সুসংহত নিয়ন্ত্রণ ও পরিচালনা কেন্দ্র সহ একাধিক উন্নয়নমূলক প্রকল্পের উদ্বোধন

প্রধানমন্ত্রী শ্রী নরেন্দ্র মোদী রবিবার (১৬ই ডিসেম্বর) প্রয়াগরাজে এক অনুষ্ঠানে নতুন বিমানবন্দর টার্মিনাল সহ কুম্ভ মেলার জন্য সুসংহত নিয়ন্ত্রণ ও পরিচালনা কেন্দ্রের (কম্যান্ড অ্যান্ড কন্ট্রোল সেন্টার) উদ্বোধন করেন। প্রধানমন্ত্রী স্বচ্ছ কুম্ভ প্রদর্শনী ঘুরে দেখার পাশাপাশি গঙ্গা পুজো দেন। তিনি প্রয়াগরাজে ‘অক্ষয়বট’ পরিদর্শন করেন। প্রয়াগরাজের আন্দাওয়াতে তিনি একাধিক উন্নয়নমূলক প্রকল্প জাতির উদ্দেশে উৎসর্গ, উদ্বোধন ও শিলান্যাস করেন। এক জনসভায় ভাষণে তিনি জানান, অর্ধকুম্ভ মেলার তীর্থযাত্রীরা এবার থেকে ‘অক্ষয়বট’ ঘুরে দেখারও সুযোগ পাবেন। প্রয়াগরাজে উন্নত যোগাযোগ ব্যবস্থা সুনিশ্চিত করতে সরকার সর্বাত্মক প্রয়াস নিচ্ছে জানিয়ে শ্রী মোদী বলেন, আজ যে প্রকল্পগুলি জাতির উদ্দেশে উৎসর্গ করা হয়েছে, সেগুলি পরিকাঠামো ও যোগাযোগ ব্যবস্থার উন্নতিতে সাহায্য করবে। রেকর্ড এক বছরের মধ্যে নতুন বিমানবন্দর টার্মিনালটি নির্মাণ করা সম্ভব হয়েছে বলে তিনি জানান। অর্ধকুম্ভ মেলায় আগত তীর্থযাত্রীদের অভিনব অভিজ্ঞতা প্রদান করতে যাবতীয় প্রয়াস গ্রহণ করা হচ্ছে। তিনি বলেন, এ ধরণের প্রয়াস গ্রহণের উদ্দেশ্য হল ভারতের গৌরবময় অতীত এবং প্রগতিশীল ভবিষ্যতকে সমগ্র বিশ্বের সামনে তুলে ধরা। গঙ্গা নদীকে পরিষ্কার-পরিচ্ছন্ন করে তুলতে সরকারের প্রয়াস অব্যাহত রয়েছে বলে জানিয়ে প্রধানমন্ত্রী বলেন, নদী তীরবর্তী ঘাটগুলির সৌন্দর্যায়নে এবং বর্জ্য পরিচালনা কেন্দ্র স্থাপনে এই প্রয়াস সুদূরপ্রসারী হবে। কুম্ভ মেলাকে ভারত এবং ভারতীয়ত্বের প্রতীক হিসেবে বর্ণনা করে শ্রী মোদী বলেন, এই মেলা সকলকে সঙ্ঘবদ্ধ করে এবং ‘এক ভারত শ্রেষ্ঠ ভারত’-এর ঝলক তুলে ধরে। তিনি আরও বলেন, কুম্ভ মেলার আয়োজন কেবলমাত্র বিশ্বাসের বিষয় নয়, বরং মর্যাদার প্রতীকস্বরূপ। মেলায় আগত প্রত্যেককে যথাযথ আপ্যায়ন করা হবে। অর্ধকুম্ভ মেলা ঐতিহ্য ও আধুনিকতার মেলবন্ধন ঘটিয়ে কিভাবে ‘নতুন ভারত’ গড়ে তুলছে তা তুলে ধরবে। প্রধানমন্ত্রী বলেন, তিনি দেশবাসীকে সতর্ক করে দিতে চান যে কিছু শক্তি অযৌক্তিকভাবে বিচার-ব্যবস্থার ওপর চাপ সৃষ্টি করছে। এই শক্তিগুলি নিজেদেরকে সমস্ত প্রতিষ্ঠানের ঊর্ধ্বে মনে করে বলে প্রধানমন্ত্রী মন্তব্য করেন।
প্রধানমন্ত্রীর সঙ্গে সাক্ষাতে বিশিষ্ট মুসলিম নাগরিকদের প্রতিনিধিদল

বিশিষ্ট মুসলিম নাগরিকদের এক প্রতিনিধিদল আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। এই প্রতিনিধিদলে ছিলেন শিয়াপন্থী মৌলবী মৌলানা কালবে জওয়াদ, আন্তর্জাতিক ইসলাম বিষয়ে বিশেষজ্ঞ শ্রী কামার আগা এবং শ্রী শাহিদ সিদ্দিকি। প্রতিনিধিদলের সদস্যরা সৌদি আরবে সম্প্রতি এক সাফল্যপূর্ণ সফরের জন্য প্রধানমন্ত্রীকে অভিনন্দন জানান। তাঁরা বলেন, পশ্চিম এশিয়া, মধ্য এশিয়া ও উত্তর আফ্রিকার মানুষ বিশেষ করে যুবসম্প্রদায় শ্রী নরেন্দ্র মোদীর উন্নয়নমুখী কর্মসূচি সম্পর্কে অত্যন্ত প্রীত আর তাঁরা ভারতের সঙ্গে সুসম্পর্ক চান। এই প্রতিনিধিদলের সদস্যরাও শ্রী নরেন্দ্র মোদীর উন্নয়নমুখী কর্মসূচির এবং তার সফল রূপায়ণের ভুয়সী প্রশংসা করেন। প্রধানমন্ত্রী প্রতিনিধিদলকে ধন্যবাদ জানান এবং উন্নয়নের প্রতি তাঁর অঙ্গীকারের পুনরাবৃত্তি করে বলেন, শিক্ষার ওপর, বিশেষ করে কন্যা সন্তানদের শিক্ষার ওপর বিশেষ গুরুত্ব দেওয়া হচ্ছে। এন ডি এ সরকারের বিভিন্ন কল্যাণমূলক কর্মসূচি যেমন – প্রধানমন্ত্রী ফসল বিমা যোজনা এবং মুদ্রা যোজনার মতো কর্মসূচিগুলির সুফল লাভে মুসলিম সম্প্রদায় সক্ষম হবে বলে প্রধানমন্ত্রী আশা প্রকাশ করেন।
বিপর্যয় ব্যবস্থাপনা ও মোকাবিলায় ভারত ও বাংলাদেশের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

নয়াদিল্লি, ১৮ অগাস্ট, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে মার্চ মাসে ভারতের স্বরাষ্ট্র মন্ত্রকের জাতীয় বিপর্যয় ব্যবস্থাপনা কর্তৃপক্ষ (এনডিএমএ) এবং বাংলাদেশের বিপর্যয় ব্যবস্থাপনা ও ত্রাণ মন্ত্রকের মধ্যে বিপর্যয় ব্যবস্থাপনা ও মোকাবিলা সংক্রান্ত যে চুক্তি স্বাক্ষরিত হয়েছে, সে বিষয়ে বিস্তারিত আলোচনা হয়। সুবিধা : এই সমঝোতাপত্র অনুযায়ী, ভারত ও বাংলাদেশ বিপর্যয় ব্যবস্থাপনা ও মোকাবিলায় প্রস্তুতি, দক্ষতা বৃদ্ধি সহ বিভিন্ন বিষয়ে পারস্পরিক তথ্য আদান-প্রদান করবে। এর ফলে, উভয় দেশই উপকৃত হবে। সমঝোতাপত্রের উল্লেখযোগ্য দিক : ১) কোনও দেশে প্রাকৃতিক বা মনুষ্যসৃষ্ট বড় বিপর্যয় ঘটলে ত্রাণ ও পুনর্গঠনের কাজে অন্য দেশ সহায়তা করবে। ২) এ সংক্রান্ত প্রাসঙ্গিক তথ্য, দূর সঞ্চারী তথ্য এবং অন্যান্য বৈজ্ঞানিক তথ্য দুটি দেশ আদান-প্রদান করবে। বিপর্যয়ের সময় প্রয়োজনীয় ব্যবস্থা গ্রহণ এবং দক্ষতা বৃদ্ধির ফলে পরিস্থিতির মোকাবিলা করতে সুবিধা হবে। ৩) উন্নত তথ্য প্রযুক্তি ব্যবস্থাপনা, দ্রুত সতর্কবার্তা পাঠানো, দূর সঞ্চারী ও দিক-নির্দেশ ব্যবস্থাপনা, বিপর্যয় প্রতিরোধে প্রয়োজনীয় প্রস্তুতি সহ দুটি দেশ তথ্য আদান-প্রদান করবে। ৪) বিপর্যয় ব্যবস্থাপনা প্রতিরোধে আধিকারিকদের প্রশিক্ষণ দেওয়া হবে। ৫) দুটি দেশ যৌথভাবে বিপর্যয় ব্যবস্থাপনা প্রতিরোধে প্রয়োজনীয় প্রস্তুতি খতিয়ে দেখতে মহড়া চালাবে। ৬) বিপর্যয় ব্যবস্থাপনা প্রতিরোধে বিভিন্ন প্রযুক্তি ও যন্ত্রপাতির ব্যবহারের জন্য প্রয়োজনীয় প্রশিক্ষণ দেওয়া হবে। ৭) বিপর্যয় ব্যবস্থাপনা সংক্রান্ত বিভিন্ন প্রকাশনা, পাঠ্য পুস্তক ও তথ্য আদান-প্রদান করা হবে। এছাড়াও, প্রয়োজনীয় গবেষণামূলক বিভিন্ন উদ্যোগ নেওয়া যেতে পারে।
প্রধানমন্ত্রী ইকনোমিক টাইমস্‌ গ্লোবাল বিজনেস সামিট -–এ বক্তব্য রাখবেন

প্রধানমন্ত্রী শ্রী নরেন্দ্র মোদী ৬ই মার্চ ইকনোমিক টাইমস্‌ গ্লোবাল বিজনেস সামিট – এর উদ্বোধনী অধিবেশনে ভাষণ দেবেন। তিনি বিশ্বের নানা প্রান্তের প্রতিনিধিদের সামনে তাঁর বক্তব্য রাখবেন। এবারের গ্লোবাল বিজনেস সামিট ২০২০’র মূল ভাবনা হ’ল – ‘সহযোগিতার মাধ্যমে সৃষ্টি : বিভাজিত বিশ্বে স্থিতিশীল উন্নয়ন’। …
আন্তঃরাজ্য পরিষদের একাদশ বৈঠক উদ্বোধনের পর প্রধানমন্ত্রী শ্রী নরেন্দ্র মোদীর ভাষণ

নয়াদিল্লি, ১৮ জুলাই , ২০১৬ ভারতের সকলরাজ্য এবং কেন্দ্রশাসিত অঞ্চলসমূহের মুখ্যমন্ত্রীগণ, রাজ্যপাল ও উপ-রাজ্যপালগণ এবং আমার মন্ত্রিসভার সম্মানিত সহযোগীবৃন্দ, আন্তঃরাজ্য পরিষদের এই গুরুত্বপূর্ণ বৈঠকে সম্মিলিত আপনাদের সবাইকে স্বাগত জানাই। সমস্ত রাজ্যএবং কেন্দ্রীয় সরকারের নেতৃত্ব একত্রিত হওয়ার এরকম সুযোগ খুব কমই আসে । সাধারণ মানুষের হিতে কথা বলতে, তাঁদের সমস্যাগুলি সমাধানের কথা মাথায় রেখে একসঙ্গে বসেআলাপ আলোচনার মাধ্যমে সিদ্ধান্ত নেওয়ার খাতিরে কো-অপারেটিভ ফেডারেলিজমের এই মঞ্চঅত্যন্ত গুরুত্বপূর্ণ। এই মঞ্চ আমাদের সংবিধান রচয়িতাদের দূরদৃষ্টির পরিচায়ক। প্রায় ১৬ বছরআগে এই মঞ্চে প্রাক্তন প্রধানমন্ত্রী শ্রদ্ধেয় শ্রী অটল বিহারী বাজপেয়ী বলেছিলেন,“ভারতের মতো বড় এবং বৈচিত্র্যময় গণতন্ত্রে তর্ক-বিতর্ক, বিবেচনা এবং আলাপ-আলোচনার মাধ্যমেই বাস্তবোচিত নীতি প্রণয়ন সম্ভব। এই তিনটি বিষয় নীতিসমূহের সঠিক বাস্তবায়নেও সাহায্য করে। আন্তঃরাজ্য পরিষদ এমনই একটি মঞ্চ যা নীতি প্রণয়ন এবং নীতিসমূহের সঠিক বাস্তবায়নে কার্যকরী ভূমিকা গ্রহণ করতে পারে। সেজন্যে গণতন্ত্র,সমাজ এবং আমাদের রাজ্য-ব্যবস্থাকে পোক্ত করতে, এই মঞ্চকে ভালভাবে কাজে লাগানো উচিৎ” । এই আন্তঃরাজ্যপরিষদ নিশ্চিত ভাবেই কেন্দ্র-রাজ্য সম্পর্ক এবং রাজ্যগুলির পারস্পরিক সম্পর্ক মজবুত করার সবচাইতে বড় মঞ্চ। কিন্তু২০০৬ সালের পর থেকে দীর্ঘকাল এই বৈঠক হয়নি, আমি অত্যন্ত আনন্দিত যে আমাদের স্বরাষ্ট্র মন্ত্রী শ্রদ্ধেয় শ্রী রাজনাথ সিং আবার এই প্রক্রিয়া শুরু করার উদ্যোগ নিয়েছেন। গত একবছরে তিনি দেশের পাঁচটি আঞ্চলিক পরিষদের বৈঠক ডেকেছেন। এইপ্রক্রিয়ায় আলাপ-আলোচনার মাধ্যমে নানা পর্যায়ে ধারাবাহিক সম্পর্ক উন্নয়নের ফলস্বরূপ আজ আমরা সবাই এখানে মিলিত হতে পেরেছি। কেন্দ্রীয় সরকার আর রাজ্য সরকারগুলি কাঁধে কাঁধমিলিয়ে কাজ করলে তবেই দেশের উন্নয়ন সম্ভব। একা একা যে কারও পক্ষেই কোনও প্রকল্প সফলভাবে বাস্তবায়িত করা কঠিন। এক্ষেত্রে প্রয়োজনীয় অর্থের যোগানও যথেষ্টগুরুত্বপূর্ণ। চতুর্দশ অর্থ কমিশনের সুপারিশ অনুযায়ী কেন্দ্রীয় কর-এ রাজ্যেরপ্রাপ্য ৩২ শতাংশ থেকে বাড়িয়ে ৪২ শতাংশ করে দেওয়া হয়েছে। অর্থাৎ, এখন রাজ্যগুলি আগের তুলনায় বেশি টাকা পাবে যা তারা নিজেদের প্রয়োজন অনুসারে খরচ করতে পারবে। আমি অত্যন্ত আনন্দের সঙ্গে আপনাদের জানাচ্ছি যে ২০১৪-১৫ অর্থবর্ষের তুলনায় ২০১৫-১৬অর্থবর্ষে রাজ্যগুলি ২১ শতাংশ বেশি টাকা পেয়েছে। একইভাবে চতুর্দশ অর্থ কমিশনের কার্যকালের মধ্যে ২ লক্ষ ৮৭ হাজার কোটি টাকা পাবে যা গতবারের তুলনায় অনেক বেশি। প্রাকৃতিক উৎসগুলি থেকে হওয়া আয়ে রাজ্যগুলির অধিকারের কথাও মাথায় রাখা হচ্ছে। কয়লাখনিগুলির নিলাম থেকে পাওয়া অর্থরাশি থেকে সংশ্লিষ্ট রাজ্যগুলি আগামী কয়েক বছরে ৩ লক্ষ ৩৫ হাজার কোটি টাকা পাবে। কয়লা ছাড়া অন্যান্য খনিগুলির নিলাম থেকে সংশ্লিষ্ট রাজ্যগুলি ১৮ হাজার কোটি টাকা পাবে। এভাবেই
বিল ও মেলিন্ডা গেটস ফাউন্ডেশন তাঁকে ২০১৯ সালের গ্লোবাল গোলকিপারস গোলস পুরষ্কার দেবার সিন্ধান্তের জন্য প্রধানমন্ত্রী ধন্যবাদ জানিয়েছেন

প্রধানমন্ত্রী শ্রী নরেন্দ্র মোদী, বিল ও মেলিন্ডা গেটস ফাউন্ডেশন তাঁকে ২০১৯ সালের ‘গ্লোবাল গোলকিপার্স গোলস পুরষ্কার’ দেবার সিদ্ধান্তের জন্য ধন্যবাদ জানিয়েছেন। তিনি বলেন, বিগত পাঁচ বছর ধরে, গান্ধীজীর ‘স্বচ্ছ ভারত’-এর স্বপ্নকে বাস্তবায়নের লক্ষ্যে দেশ পরিচ্ছন্নতা এবং স্বাস্থ্যবিধির উন্নতিতে নানা উদ্যোগ নিয়েছে।
প্রধানমন্ত্রী স্বাস্থ্য সুরক্ষা যোজনার আওতায় তামিলনাড়ু ও তেলেঙ্গানায় নতুন দুটি এইমস্‌ স্থাপনে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে সোমবার কেন্দ্রীয় মন্ত্রিসভার বৈঠকে প্রধানমন্ত্রী স্বাস্থ্য সুরক্ষা যোজনার আওতায় তামিলনাড়ুর মাদুরাইয়ে ১,২৬৪ কোটি টাকা ব্যয়ে তেলেঙ্গানার বিবিনগরে ১ হাজার ২৮ কোটি টাকা ব্যয়ে দুটি এইমস্‌ প্রতিষ্ঠান স্থাপনে অনুমোদন দিয়েছে। এছাড়াও, মন্ত্রিসভা এই দুটি চিকিৎসা প্রতিষ্ঠানের জন্য একটি করে নির্দেশক পদ তৈরিতেও মন্ত্রিসভার সায় মিলেছে। নির্দেশকদের মূল বেতন হবে ২ লক্ষ ২৫ হাজার টাকা, সেই সঙ্গে অন্যান্য সুযোগ-সুবিধা সহ মাসিক বেতনের মোট পরিমাণ দাঁড়াবে ২ লক্ষ ৩৭ হাজার ৫০০ টাকা। প্রস্তাবিত প্রতিটি এইমস্‌ – এ ১০০টি এমবিবিএস আসন এবং ৬০টি নার্সিং আসন থাকবে। ১৫ – ২০টি সুপার স্পেশালিটি ডিপার্টমেন্ট স্থাপনের প্রস্তাবও রয়েছে। এই চিকিৎসা প্রতিষ্ঠানগুলিতে রোগী-শয্যা সংখ্যা হবে প্রায় ৭৫০। আশা করা হচ্ছে, এই প্রতিষ্ঠানগুলি চালু হলে প্রতিদিন বহির্বিভাগে ১ হাজার ৫০০ জন রোগী এবং হাসপাতালে চিকিৎসাধীন প্রায় হাজার রোগীকে চিকিৎসা পরিষেবা প্রদান করা যাবে। এই এইমস্‌ প্রতিষ্ঠানগুলি স্থাপিত হলে প্রতিটি প্রতিষ্ঠানে বিভিন্ন পদে প্রায় ৩ হাজার মানুষের কর্মসংস্থান হবে। এছাড়াও, প্রতিষ্ঠানগুলির নিকটে গড়ে ওঠা বিভিন্ন ধরণের সুযোগ-সুবিধা ও পরিষেবা প্রদান ক্ষেত্রে বহু সংখ্যক মানুষের কর্মসংস্থানের সম্ভাবনা রয়েছে।
প্রধানমন্ত্রী সংগ্রহালয় ঘুরে দেখতে দেশবাসীকে প্রধানমন্ত্রীর আহ্বান

নয়াদিল্লি, ১২ ডিসেম্বর ২০২২ প্রধানমন্ত্রী সংগ্রহালয় ঘুরে দেখবার জন্য প্রধানমন্ত্রী শ্রী নরেন্দ্র মোদী দেশবাসীকে অনুরোধ করেছেন। কেন্দ্রীয় পর্যটন, সংস্কৃতি ও উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডির ট্যুইটের উত্তরে প্রধানমন্ত্রী এক ট্যুইটে বলেছেন – “@
কবিগুরু রবীন্দ্রনাথ ঠাকুরের জন্মদিনে প্রধানমন্ত্রীর শ্রদ্ধার্ঘ

নতুনদিল্লি, ৯ই মে, ২০২২ প্রধানমন্ত্রী শ্রী নরেন্দ্র মোদী কবিগুরু রবীন্দ্রনাথ ঠাকুরের জন্মদিনে তাঁকে শ্রদ্ধা নিবেদন করেছেন। এক ট্যুইট বার্তায় প্রধানমন্ত্রী বলেছেন, “গুরুদেব রবীন্দ্রনাথ ঠাকুরের জন্মজয়ন্তীতে তাঁকে প্রণাম জানাই। তাঁর ভাবনা ও কাজের মাধ্যমে তিনি লক্ষ লক্ষ মানুষকে অনুপ্রাণিত করেছেন। দেশ, সংস্কৃতি ও লোকায়ত ঐতিহ্যকে নিয়ে কিভাবে গর্ব অনুভব করতে হয়, তাঁর কাছ থেকেই আমরা শিখেছি। তিনি শিক্ষা , বিদ্যা-গ্রহণ ও সামাজিক ক্ষমতায়নের উপর গুরুত্ব দিতেন। দেশের জন্য তাঁর পরিকল্পনার বাস্তবায়ন করতে আমরা অঙ্গীকারবদ্ধ”। /
অর্থনৈতিক প্রস্তাব এবং আমানত বিমা বিল, ২০১৭ পেশকরার অনুমতি দিল কেন্দ্রীয় মন্ত্রিসভা

প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে আজ অনুমোদনদেওয়া হল অর্থনৈতিক প্রস্তাব এবং ‘আমানত বিমা বিল, ২০১৭’ পেশ করার প্রস্তাবে।বিলের আওতায় ব্যাঙ্কগুলিতে দেউলিয়াজনিত পরিস্থিতি সামাল দেওয়ার পাশাপাশি, বিমা ওআর্থিক সংস্থাগুলির কাজকর্মের সুবিধার কথা বলা হয়েছে। বিলটি আইনে পরিণত হলেঅর্থনৈতিক প্রস্তাব ও সিদ্ধান্ত সম্পর্কিত একটি নিগম গঠন করার পথ সুপ্রশস্ত হবে।এছাড়াও, ১৯৬১-র আমানত বিমা এবং ঋণ গ্যারান্টি নিগম আইনটিকে বাতিল করে প্রয়োজনীয়ক্ষমতা ও দায়িত্ব দেওয়া হবে প্রস্তাবিত নিগমকে। আর্থিক ব্যবস্থায় স্থিতিশীলতারক্ষার দায়িত্বও বর্তাবে নিগমের ওপর। অর্থনৈতিকবিপর্যয়ের ক্ষেত্রে আর্থিক পরিষেবা প্রদানকারী সংস্থাগুলির গ্রাহকদের অসুবিধা দূরকরা হল এই বিলের এক বিশেষ উদ্দেশ্য। এছাড়াও, খুচরো আমানতকারীদের কল্যাণে আমানতবিমার বর্তমান কাঠামোটিকে আরও সংহত ও শক্তিশালী করে তোলার লক্ষ্যও ধরা হয়েছে এরআওতায়।
বিমানে ইন-ফ্লাইট নিরাপত্তা আধিকারিকদের সফর সম্পর্কিত ভারত-জার্মানি চুক্তি অনুমোদিত কেন্দ্রীয় মন্ত্রিসভায়

ইন্টেরিয়র জার্মানি মন্ত্রক ও ভারতের অসামরিক বিমান পরিবহণ মন্ত্রকের মধ্যে সম্পাদিত চুক্তিটিকে কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে আজ এই অনুমতিদানের সিদ্ধান্ত গ্রহণ করা হয়। এই চুক্তির ফলে, বিমান চলাচলের সময় নিরাপত্তা আধিকারিকরাও বিমানের আরোহী হতে পারবেন। আন্তর্জাতিক বিমান চলাচলের ক্ষেত্রে গৃহীত বাধ্যতামূলক ব্যবস্থার পরিপ্রেক্ষিতে এবং দু’দেশের মধ্যে সফররত সাধারণ মানুষের নিরাপত্তার স্বার্থে এই চুক্তিটি স্বাক্ষরিত হয়।
কঠোরপরিশ্রমের অর্থ নিঃশেষিত হয়ে যাওয়া নয়, বরং সাফল্যের আনন্দ তৃপ্তি নিয়ে আসে :  জম্মু ও কাশ্মীরের তরুণদের উৎসাহিত করলেন প্রধানমন্ত্রী

জম্মু ওকাশ্মীরের ১০০ জনেরও বেশি কিশোর ও তরুণদের একটি দলের সঙ্গে মঙ্গলবার একআলাপচারিতায় মিলিত হলেন প্রধানমন্ত্রী শ্রী নরেন্দ্র মোদী। বর্তমানে ঐ দলটি ‘ওয়াতনকো জানো’ কর্মসূচির আওতায় দেশের বিভিন্ন প্রান্ত সফর করছে। কিশোর ও তরুণরাজম্মু ও কাশ্মীর রাজ্যে পরিকাঠামো প্রসার, ক্রীড়া সংক্রান্ত সুযোগ-সুবিধা এবংশিক্ষা ও কর্মসংস্থানের সুযোগ সম্পর্কে বেশ কিছু প্রশ্ন তুলে ধরেন প্রধানমন্ত্রীরকাছে। তারা কৌতূহলভরে প্রশ্ন করেন প্রধানমন্ত্রীর দৈনন্দিন কাজকর্ম সম্পর্কেও। কিশোর ওতরুণদের সঙ্গে আলাপচারিতাকালে জম্মু ও কাশ্মীরে যোগাযোগ ও পরিকাঠামোর প্রসারেকেন্দ্রীয় সরকারের বিভিন্ন উদ্যোগ ও প্রচেষ্টার কথা ব্যক্ত করেন প্রধানমন্ত্রী।তিনি গুরুত্ব দেন খেলাধূলার প্রসারের ওপরও। খেলোয়াড় সুলভ মানসিকতা সাধারণের মধ্যেগড়ে তোলা উচিৎ বলে মনে করেন তিনি। প্রধানমন্ত্রীবলেন, কঠোর পরিশ্রম মানেই উৎসাহ-উদ্দীপনার শেষ নয়, বরং কোনও কাজ সম্পূর্ণ হলে তাযথেষ্ট আনন্দ ও সন্তোষের কারণ হয়ে ওঠে। সুতরাং, এখানে ক্লান্তি বা অবসাদের কোনওপ্রশ্নই ওঠে না। প্রধানমন্ত্রীরদপ্তরের কেন্দ্রীয় প্রতিমন্ত্রী ডঃ জিতেন্দ্র সিং-ও উপস্থিত ছিলেন প্রধানমন্ত্রীরসঙ্গে কিশোর ও তরুণদের আলোচনাকালে।
গৃহকর্মী নিয়োগ সংক্রান্ত ভারত-কুয়েত সহযোগিতা চুক্তিতে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ ভারত ও কুয়েতের মধ্যে গৃহকর্ম সহায়ক কর্মী নিয়োগ বিষয়ক সমঝোতাপত্র স্বাক্ষরের অনুমোদন দেওয়া হয়েছে। সমঝোতাপত্রে গৃহকর্মীদের বিষয়ে দু-দেশের মধ্যে সহযোগিতার একটি কাঠামো তৈরি এবং কুয়েতে কর্মরত ভারতীয় গৃহকর্মীদের মধ্যে মহিলারাও রয়েছেন, তাঁদের নিরাপত্তার বিষয়গুলি জোরদার করার বিষয়টিও রয়েছে। এই চুক্তি রূপায়ণের জন্য একটি যুগ্ম কমিটি গঠন করা হবে বলে সমঝোতাপত্রে বলা হয়েছে। দু-দেশের মধ্যে গৃহকর্মী সংক্রান্ত বিষয়ে দ্বিপাক্ষিক সহযোগিতার প্রসার হবে। উল্লেখ্য, ৩ লক্ষ ভারতীয় গৃহকর্ম সহায়ক কর্মী কুয়েতে কর্মরত রয়েছেন, যাঁদের মধ্যে প্রায় ৯০ হাজার মহিলাও রয়েছেন। /…
ইন্ডিয়ানইনফরমেশন সার্ভিসের ক্যাডার পুনর্গঠনে মন্ত্রিসভার সায়

প্রধানমন্ত্রীশ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ইন্ডিয়ান ইনফরমেশনসার্ভিস (আই আই এস) গ্রুপ-এ’র ক্যাডার পুনর্গঠন প্রস্তাবটি অনুমোদন করেছে। এইপুনর্গঠনের ফলে শীর্ষস্তরে দুটি পদের বৃদ্ধি ঘটবে। এছাড়া, উচ্চতর প্রশাসনিক পর্যায়(এইচ এ জি)’র ৫টি এবং সিনিয়র অ্যাডমিনিস্ট্রেটিভ গ্রেড (এস এ জি)’র ১৯টি পদ বৃদ্ধিপাবে। এর সঙ্গে সঙ্গেই অন্যান্য পর্যায়ে সামঞ্জস্যপূর্ণভাবে পদ হ্রাস ঘটবে। এইপুনর্গঠনের ফলে আই আই এস ক্যাডারে বর্তমানের স্থিতাবস্থার সমস্যা সমাধানে এবং আইআই এস আধিকারিকদের পেশাগত সমৃদ্ধির সম্ভাবনা উজ্জ্বল করতে বিশেষ সহায়ক হবে। এইক্যাডার পুনর্গঠন প্রক্রিয়া সরকারের মাধ্যম ও যোগাযোগ শাখার কাজকর্মের উন্নতিসাধনঘটাবে।
প্রধানমন্ত্রী শ্রী নরেন্দ্র মোদীর দু’দিনের শ্রীলঙ্কা সফর

আজ থেকে দু’দিনের জন্য শ্রীলঙ্কা সফর করছেন প্রধানমন্ত্রী শ্রী নরেন্দ্রমোদী। তাঁর এই সফর সম্পর্কে ফেসবুক অ্যাকাউন্টে প্রধানমন্ত্রী লিখেছেন : “আজ অর্থাৎ ১১ মে থেকে আমি দু’দিনের জন্য শ্রীলঙ্কা সফরে যাচ্ছি। দু’দেশেরবলিষ্ঠ সম্পর্কের একটি প্রতীক হিসাবে গত দু’বছরের মধ্যে এটি হ’ল আমার দ্বিতীয় দ্বিপাক্ষিকসফরসূচি। ঐ দেশ সফরকালে আগামী ১২ মে আমি কলম্বো’তে আন্তর্জাতিক ভেষক দিবস উদযাপনঅনুষ্ঠানে যোগ দেব। সেখানে আমি আলোচনায় মিলিত হব বৌদ্ধ মতাবলম্বী ও পণ্ডিত এবংঈশ্বরবাদী বিদগ্ধ ব্যক্তিদের সঙ্গে। প্রেসিডেন্ট মৈত্রীপালা সিরিসেনা এবংপ্রধানমন্ত্রী মিঃ রনিল বিক্রমসিংহের সঙ্গে এই অনুষ্ঠানে যোগ দিয়ে আমি নিজেকেসম্মানিত বোধ করব। আমার এই সফর ভারত ও শ্রীলঙ্কার মধ্যে সম্পর্ক প্রসারের বিশেষ ক্ষেত্রটিকেআরও বেশি করে পাদপ্রদীপের আলোয় উজ্জ্বল করে তুলবে। ক্ষেত্রটি হল, বৌদ্ধবাদ ও ধর্মেরমিলিত ঐতিহ্য। ২০১৫ সালে শ্রীলঙ্কা সফরকালে ইউনেস্কোর স্বীকৃতিপ্রাপ্ত বিশ্ব ঐতিহ্যেরস্মারক অনুরাধাপুরা পরিদর্শনের সুযোগ আমার হয়েছিল। বহু শতক ধরেই এটি হ’ল বৌদ্ধ চর্চারএক পীঠস্থান। বর্তমান সফরকালে কান্ডিতে শ্রী দালাদা মালিগাওয়া’তে শ্রদ্ধা নিবেদনেরসুযোগ লাভ করব আমি। এই স্থানটি শাশ্বত সত্যের এক মন্দির নামেও সুপরিচিত। গঙ্গারামাইয়া মন্দিরে সীমা মালাকা পরিদর্শনের মধ্য দিয়ে শুরু হবে আমারকলম্বো সফর। সেখানে আমি ঐতিহ্যমণ্ডিত দীপ প্রজ্জ্বলন অনুষ্ঠানেও অংশগ্রহণ করব। প্রেসিডেন্ট সিরিসেনা, প্রধানমন্ত্রী বিক্রম সিংহে এবং অন্যান্য বিশিষ্টব্যক্তিদের সঙ্গেও আলোচনা বৈঠকে মিলিত হব আমি। শ্রীলঙ্কার উপরিভাগে গ্রামাঞ্চল পরিদর্শনও রয়েছে আমার সফরসূচির মধ্যে।সেখানে আমি উদ্বোধন করব ভারতীয় সহযোগিতায় নির্মিত ডিকোয়া হাসপাতালটি। ভারতীয়বংশোদ্ভূত তামিল সম্প্রদায়ের মানুষদের সঙ্গে এক আলাপচারিতায় আমার মিলিত হওয়ার কথাআছে। শ্রীলঙ্কা থেকে সোশ্যাল মিডিয়ায় আমি এ সম্পর্কে আরও অনেক কিছুই জানাবআপনাদের। ‘নরেন্দ্র মোদী মোবাইল অ্যাপ’ – এ গিয়ে আমার সমস্ত কর্মসূচিই আপনারালক্ষ্য করতে পারবেন”।
ঘূর্ণীঝড় ফণী’র প্রস্তুতি পর্যালোচনায় প্রধানমন্ত্রীর পৌরহিত্যে উচ্চপর্যায়ের বৈঠক

প্রধানমন্ত্রী শ্রী নরেন্দ্র মোদী আজ নতুন দিল্লীতে এক উচ্চপর্যায়ের বৈঠকে ঘূর্ণীঝড় ফণী’র প্রস্তুতি পর্যালোচনা করেছেন। বৈঠকে মন্ত্রিসভার সচিব, প্রধানমন্ত্রীর মুখ্যসচিব, প্রধানমন্ত্রীর অতিরিক্ত মুখ্যসচিব, কেন্দ্রীয় স্বরাষ্ট্র সচিব সহ ভারতীয় আবহাওয়া দপ্তর, জাতীয় বিপর্যয় মোকাবিলা বাহিনী, জাতীয় বিপর্যয় মোকাবিলা কর্তৃপক্ষ এবং প্রধানমন্ত্রীর কার্যালয়ের উচ্চপদস্হ আধিকারিকরা উপস্হিত ছিলেন। বৈঠকে ঘূর্ণীঝড় ফণী’র সম্ভাব্য গতিপথ এবং এই ঘূর্ণীঝড়ের প্রেক্ষিতে আগাম সতর্কতামূলক ব্যবস্হা গ্রহণ ও প্রস্তুতি সম্পর্কে প্রধানমন্ত্রীকে অবহিত করা হয়েছে। ঘূর্ণীঝড়ের প্রভাব ও মোকাবিলায় ইতিমধ্যেই প্রয়োজনীয় পর্যাপ্ত ব্যবস্হা গ্রহণ করা হয়েছে। জাতীয় বিপর্যয় মোকাবিলা বাহিনীর একাধিক দল এবং সেনাকর্মীদের মোতায়েন করা হয়েছে। এমনকি পানীয় জলের বন্দোবস্ত সহ বিদ্যুৎ সরবরাহ এবং টেলি-যোগাযোগ পরিষেবা বজায় রাখতে উপযুক্ত ব্যবস্হা গ্রহণ করা হচ্ছে। উদ্ভুত পরিস্হিতি পর্যালোচনা করে প্রধানমন্ত্রী সম্ভাব্য প্রভাবিত রাজ্যগুলির আধিকারিকদের সঙ্গে দ্রুত প্রতিকারমূলক ব্যবস্হা এবং ত্রাণ ও উদ্ধারকার্যে সহায়তার জন্য কেন্দ্রীয় সরকারের উচ্চপদস্হ আধিকারিকদের প্রয়োজন অনুযায়ী ঘনিষ্ঠ যোগাযোগ রাখার নির্দেশ দিয়েছেন। /
প্রধানমন্ত্রী আবারো সকলের জন্য বিনামূল্যে টিকাকরণের অঙ্গীকার করেছেন

যাদের জন্য ভারতে টিকাকরণ অভিযানে গতি এসেছে, প্রধানমন্ত্রী শ্রী নরেন্দ্র মোদী তাঁদের সকলকে অভিনন্দন জানিয়েছেন। এক ট্যুইট বার্তায় শ্রী মোদী বলেছেন, “ ভারতের টিকাকরণ অভিযান গতি পাচ্ছে। যারা এই উদ্যোগকে সফল করে তুলছেন, তাঁদের সকলকে অভিনন্দন জানাই। সকলের জন্য বিনামূল্যে টিকাকরণের ব্যবস্থা করতে আমরা অঙ্গীকারবদ্ধ।“
মানবপাচার রুখতে দ্বিপাক্ষিক সহযোগিতার লক্ষ্যে ভারত ও মায়ানমারের মধ্যে সমঝোতাপত্র স্বাক্ষরে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ভারত ও মায়ানমারের মধ্যে মানবপাচার রোধ, উদ্ধার অথবা নিখোঁজদের হদিশ পাওয়ার পর নিজের দেশে ফেরত পাঠানো এবং পাচার হওয়া ব্যক্তিদের পুনর্বাসনের লক্ষ্যে দ্বিপাক্ষিক সহযোগিতার জন্য সমঝোতাপত্র স্বাক্ষরের প্রস্তাব অনুমোদিত হয়েছে। এই সমঝোতাপত্রের উদ্দেশ্য : দুই দেশের মধ্যে বন্ধুত্বের সম্পর্ক আরও নিবিড় করা এবং মানবপাচার রোধ, উদ্ধার, হদিশ পাওয়ার পর নিজের দেশে ফেরত পাঠানো এবং পাচার হওয়া ব্যক্তিদের পুনর্বাসনের লক্ষ্যে দ্বিপাক্ষিক সম্পর্ক আরও জোরদার করা। সব ধরনের মানবপাচার রোধে সহযোগিতামূলক ব্যবস্থাকে জোরদার করা। সেইসঙ্গে, পাচারের শিকার হওয়া ব্যক্তিদের সুরক্ষা দেওয়া ও সহায়তা করা। পাচারের সঙ্গে যুক্ত ব্যক্তিদের বিরুদ্ধে আইনি ব্যবস্থা গ্রহণ করে দ্রুত তদন্ত শুরু করা। সেইসঙ্গে, একে অপরের দেশে মানবপাচারের মতো অপরাধ সম্পর্কে সিন্ডিকেট বা সংগঠন গড়ে তোলা। মানবপাচার রুখতে অভিবাসন ব্যবস্থা আরও জোরদার করা এবং সীমান্ত নিয়ন্ত্রণ ব্যবস্থায় সহযোগিতা বাড়ানো তথা সংশ্লিষ্ট দেশের মন্ত্রকগুলির বর্তমান মানবপাচার বিরোধী কৌশলগুলি যথাযথভাবে রূপায়ণ করা। পাচার রোধে উপযুক্ত ব্যবস্থা নিতে কর্মীগোষ্ঠী বা টাস্ক ফোর্স গঠন করা। পাচারের সঙ্গে যুক্ত ব্যক্তি এবং পাচার হওয়া ব্যক্তিদের নিয়ে তথ্যভাণ্ডার গড়ে তোলা। এই তথ্যভাণ্ডারের তথ্য দুই দেশের মধ্যে আদানপ্রদান করা। দুই দেশের পাচাররোধী সংশ্লিষ্ট সংস্থাগুলির জন্য দক্ষতা বৃদ্ধি কর্মসূচি গ্রহণ এবং মানবপাচার রোধ, উদ্ধার, হদিশ পাওয়ার পর নিজের দেশে ফেরত পাঠানো তথা পাচার হওয়া ব্যক্তিদের পুনর্বাসনের লক্ষ্যে অভিন্ন পরিচালন প্রণালী প্রণয়ন ও তার রূপায়ণ।
গ্রামীণ সড়ক, কয়লা, বিদ্যুৎ এবং আবাসন সংক্রান্ত পরিকাঠামো ক্ষেত্রগুলিরঅগ্রগতি পর্যালোচনা করলেন প্রধানমন্ত্রী

প্রধানমন্ত্রী গ্রামীণ সড়ক যোজনা, আবাসন, কয়লা এবং বিদ্যুতের মতো মূলপরিকাঠামো ক্ষেত্রগুলির কাজের অগ্রগতি বৃহস্পতিবার পর্যালোচনা করলেন প্রধানমন্ত্রীশ্রী নরেন্দ্র মোদী। প্রায় আড়াই ঘন্টার এই পর্যালোচনা বৈঠকে উপস্থিত ছিলেনপ্রধানমন্ত্রীর দপ্তর, নীতি আয়োগ এবং কেন্দ্রীয় সরকারের পরিকাঠামো সম্পর্কিতমন্ত্রকগুলির শীর্ষ কর্তাব্যক্তিরা। নীতি আয়োগের সিইও’র উপস্থাপনায় জানা যায় যে, বেশ কয়েকটি গুরুত্বপূর্ণক্ষেত্রে ইতিমধ্যেই উল্লেখযোগ্য অগ্রগতি লক্ষ্য করা গেছে। প্রধানমন্ত্রী গ্রাম সড়কযোজনার আওতায় ধার্য লক্ষ্যমাত্রার ৮১ শতাংশের কাজই সম্পূর্ণপ্রায়। সংখ্যার নিরিখে১ লক্ষ ৪৫ হাজার গ্রামকে এই কর্মসূচির সঙ্গে ইতিমধ্যেই যুক্ত করা হয়েছে। বাকিগ্রাম ও অঞ্চলগুলি সুনির্দিষ্ট সময়সীমার মধ্যেই কর্মসূচি রূপায়ণের সঙ্গে যুক্ত হয়েযাবে বলে পর্যালোচনা বৈঠকে প্রধানমন্ত্রীকে অবহিত করেন সংশ্লিষ্ট আধিকারিকরা। এ প্রসঙ্গে প্রধানমন্ত্রী তাঁর মত ব্যক্ত করে বলেন যে, এই কাজের জন্যপ্রাপ্ত সহায়সম্পদকে সর্বোচ্চ মাত্রায় ব্যবহার করে যেতে হবে সারা বছর ধরেই।কেন্দ্রীয় বাজেট পেশের দিনক্ষণ আরও এগিয়ে নিয়ে আসার ফলে রূপায়ণের অগ্রগতি আরওবিশেষভাবে উৎসাহিত হবে বলে মনে করেন তিনি। ‘মেরি সড়ক অ্যাপ’ সম্পর্কে যে সমস্তঅভিযোগ পাওয়া গেছে, তার দ্রুত নিরসনে গৃহীত ব্যবস্থাদি সম্পর্কে শ্রী মোদীকে অবহিতকরেন সংশ্লিষ্ট আধিকারিকরা। এই সমস্ত অভিযোগগুলি পুঙ্খানুপুঙ্খভাবে বিশ্লেষণ করেপ্রতিকারমূলক ব্যবস্থা গ্রহণের উপযোগী পদক্ষেপ নেওয়ার জন্য তাঁদের পরামর্শ দেনপ্রধানমন্ত্রী। আগামী ২০১৯ সালের মধ্যে দেশের গ্রামাঞ্চলে ১ কোটি বাসস্থান নির্মাণ করে তাসুফল গ্রহীতাদের কাছে হস্তান্তরের যে রূপরেখা তৈরি করা হয়েছে, রূপায়ণের ক্ষেত্রেতার অগ্রগতি সম্পর্কেও খোঁজখবর নেন শ্রী নরেন্দ্র মোদী। তিনি বলেন, এই সমস্তবাসস্থান সুফল গ্রহীতাদের দৈনন্দিন জীবনযাত্রায় কতটা ইতিবাচক সুফল এনে দিতে পারে,তা বিশেষভাবে পরীক্ষা করে দেখা প্রয়োজন। কারণ, আমাদের মূল লক্ষ্যই হ’ল, সাধারণ ওদরিদ্র জনসাধারণের জীবনধারণের মানোন্নয়ন নিশ্চিত করে তোলা। এদিন কয়লা ক্ষেত্রের কাজকর্ম সম্পর্কেও বিশেষ আগ্রহ দেখান প্রধানমন্ত্রী।আধুনিকতম প্রযুক্তি ব্যবহারের মাধ্যমে খনি সংক্রান্ত কাজকর্ম এবং কয়লা থেকে গ্যাসআহরণ প্রচেষ্টায় পূর্ণ উদ্যমে কাজ করে যাওয়ার আহ্বান জানান তিনি। গ্রামীণবৈদ্যুতিকীকরণ এবং বসতবাড়িতে বিদ্যুতের সুযোগ পৌঁছে দেওয়ার ক্ষেত্রে অগ্রগতিরবিষয়টি সম্পর্কেও পর্যালোচনা বৈঠকে অবহিত করা হয় প্রধানমন্ত্রীকে।
পর্যটন ক্ষেত্রে ভারত-কাতার সহযোগিতা : চুক্তি স্বাক্ষরের প্রস্তাব অনুমোদিত

পর্যটন ক্ষেত্রে ভারত ও কাতার পরস্পরের সঙ্গে সহযোগিতার প্রসার ঘটাবে। এই মর্মে দু’দেশের মধ্যে এক চুক্তি স্বাক্ষরের প্রস্তাবে আনুষ্ঠানিকভাবে সম্মতি জানাল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে আজ এখানে অনুষ্ঠিত কেন্দ্রীয় মন্ত্রিসভার বৈঠকে অনুমোদন দানের সিদ্ধান্ত গৃহীত হয়। চুক্তি স্বাক্ষরের মূল উদ্দেশ্য হল – পারস্পরিক স্বার্থে দু’দেশের মধ্যে দীর্ঘকালীন ভিত্তিতে সহযোগিতার অনুকূল পরিবেশ সৃষ্টি, পর্যটন বিশেষজ্ঞের মধ্যে পরামর্শ বিনিময়, তথ্য ও পরিসংখ্যানগত খুঁটিনাটির আদান-প্রদান, চলচ্চিত্র, বিজ্ঞাপন, প্রচারপত্র প্রকাশ, কর্মসূচি বিনিময় ইত্যাদির মাধ্যমে পর্যটন সম্ভাবনার প্রসার, সরকারি ও বেসরকারি উদ্যোগে পর্যটন খাতে বিনিয়োগের পরিমাণ বৃদ্ধির জন্য প্রচেষ্টা অব্যাহত রাখা ইত্যাদি।
কৃষি বিজ্ঞানী নিয়োগ পর্ষদের পুনর্গঠনে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কৃষি বিজ্ঞানী নিয়োগ পর্ষদ (এএসআরবি)-এর পুনর্গঠনের প্রস্তাবে অনুমোদন দেওয়া হয়েছে। নবগঠিত এই পর্ষদে তিন জনের পরিবর্তনে চার জন সদস্য থাকবেন। এর মধ্যে একজন চেয়ারম্যান হবেন। তিন বছরের জন্য অথবা সদস্যদের ৬৫ বছর বয়স হওয়া পর্যন্ত (যেটি আগে হবে) সেই সময়কালের জন্য এই পর্ষদ কাজ করবে। স্বায়ত্ত্বশাসন, গোপনীয়তা, উত্তরদায়ীতা এবং সুদক্ষ কর্মসম্পাদনের জন্য এই পর্ষদকে কেন্দ্রীয় কৃষি গবেষণা পর্ষদ, আইসিএআর-এর থেকে পৃথক করে একে কৃষি মন্ত্রকের কৃষি গবেষণা ও শিক্ষা দপ্তরের সঙ্গে যুক্ত করা হবে। পর্ষদের বাজেট বরাদ্দও আইসিএআর-এর থেকে পৃথক করে কৃষি গবেষণা ও শিক্ষা দপ্তরের সঙ্গে যুক্ত করা হবে। কৃষি বিজ্ঞানী নিয়োগ পর্ষদের নিজস্ব ক্যাডারের প্রশাসনিক কর্মী থাকবে এবং তাদের ওপর প্রশাসনিক নিয়ন্ত্রণ থাকবে। এই সিদ্ধান্ত অনুমোদনের ফলে কৃষি বিজ্ঞানী নিয়োগের প্রক্রিয়াটি ত্বরান্বিত হবে ফলে কৃষি ও কৃষকরা উপকৃত হবে বলে মনে করা হচ্ছে।
ভারতের প্রধানমন্ত্রী সকাশে সিঙ্গাপুরের উপপ্রধানমন্ত্রী

সিঙ্গাপুরের উপ-প্রধানমন্ত্রী মিঃ থরম্যান সন্মুগরত্নম আজ এখানে সাক্ষাৎ করেন ভারতের প্রধানমন্ত্রী শ্রী নরেন্দ্র মোদীর সঙ্গে। সাক্ষাৎকারকালে সিঙ্গাপুরের প্রাক্তন প্রেসিডেন্ট এস.আর.নাথন-এর জীবনাবসানেশ্রী মোদী আন্তরিক শোক ও সমবেদনা জানান ঐ দেশের নাগরিকদের। তিনি বলেন, সিঙ্গাপুরএক মহান সন্তানকে হারালো। ‘ দক্ষতা বিকাশ ’ এবং ‘ স্মার্ট নগরী ’ সহ ভারতের বিভিন্নউন্নয়ন কর্মসূচিতে দ্বিপাক্ষিক সহযোগিতার বর্তমান পরিস্হিতি সম্পর্কে মিঃসন্মুগরত্নম অবহিত করেন ভারতের প্রধানমন্ত্রীকে। ২০১৫-এর নভেম্বরে তাঁর সিঙ্গাপুর সফরের স্মৃতিচারণ করে শ্রী মোদীবলেন, তাঁর এই সফর বিভিন্ন দিক থেকে সফল হয়েছে। সফরকালে ভারত ও সিঙ্গাপুরেরদ্বিপাক্ষিক সম্পর্ককে এক ‘ কৌশলগত অংশীদারিত্ব ’ -এর পর্যায়ে উন্নীত করা সম্ভব হয়েছে বলে মনে করেন ভারতের প্রধানমন্ত্রী। অদূর ভবিষ্য তে সিঙ্গাপুরেরপ্রধানমন্ত্রী মিঃ লি সিয়েন লুঙ-এর ভারত সফরের দিকে তিনি আগ্রহের সঙ্গে অপেক্ষাকরছেন বলে মিঃ সন্মুগরত্নমকে জানান শ্রী নরেন্দ্র মোদী।
ভারতের সেবি এবং এসমা-র মধ্যে মউ স্বাক্ষরেরপ্রস্তাবে সম্মতি কেন্দ্রীয় মন্ত্রিসভার

পারস্পরিকসহযোগিতা প্রসারের লক্ষ্যে ইউরোপিয়ান সিকিউরিটিজ অ্যান্ড মার্কেট্‌স অথরিটি (এসমা)-এরসঙ্গে এক চুক্তি স্বাক্ষরের জন্য সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া(সেবি)-কে অনুমতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত মন্ত্রিসভার বৈঠকে আজ এ সম্পর্কে আলোচনার পর চুক্তি স্বাক্ষরেরপ্রস্তাবটিকে অনুমোদনদানের সিদ্ধান্ত নেওয়া হয়। চুক্তিস্বাক্ষরের ফলে ভারতে অবস্থিত সেন্ট্রাল কাউন্টার পার্টিগুলিকে (সিসিপি) চিহ্নিতকরার কাজে সুবিধা হবে ইএসএমএ-এর। প্রয়োজনীয় তদারকি ও দেখভালের কাজ আরও ভালোভাবেচালিয়ে যাওয়ার ক্ষেত্রে বিশেষ সুবিধা হবে সেবি-রও। /